Alkenas

Alkenai – alifatiniai organiniai junginiai, kurie yra angliavandeniliai ir turi bent vieną dvigubąjį ryšį tarp anglies atomų. Patys paprasčiausi alkenai turi cheminę formulę CnH2n. Alkenai su atomų žiedais sudėtyje galima vadinti cikloalkanai.

Fizikinės savybės: beveik nepoliškos ir dėl to blogai tirpios vandenyje, bendrai ju tankis < 1.0 g/ml, gali degti. Paprasčiausia alkenai yra skaidrus ir bespalviai. Alkenai blukina Bromo tirpalą. Tai yra kokybinė alkenų reakcija.

Pvz.:

Nesotieji angliavandeniliai

Paplitimas gamtoje:
1) Priešingai alkanams, alkenai gamtoje mažai paplitę. 
2) Žemesniųjų alkenų nedideliais kiekiais būna naftos dujose, aukštesniųjų – kai kurių rūšių naftoje (Kanados).�
3) Svarbiausia pramoninė alkenų tiekėja  yra naftos perdirbimo pramonė.

Alkenų sandara:
Hibridizacijos būklė sp 2. Jungties ilgis 0,133 nm (1 nm – 10 m). Kiekvienas anglies atomas sudaro 3 σ jungtis, esančias vienoje plokštumoje 120 laipsniu kampu. Nehibridizuotos p elektronų orbitalės yra statmenos σ jungčių plokštumai ir lygiagrečios viena su kita, jos sudaro antrąją  π jungtį.

Nomenklatūra: 
Alkenų pavadinimai sudaromi panašiai, kaip alkanų. Skirtumas yra tas, kad galūnė –anas pakeičiama galūne –enas. Ilgiausioji grandinė, turinti dvigubąjį ryšį tarp anglies atomų, pradedama numeruoti nuo to galo, prie kurio arčiausiai yra dvigubasis ryšys.

Alkenų cheminės savybės
Prisijungimo reakcijos
Halogeninimas

Alkanai šviesoje prisijungia halogenus dvigubo ryšio nutraukimo sąskaita. Tai kokybinė dvigubo ryšio atpažinimo reakcija:

Hidratacija. Etanolio ir antrinio alkoholio gavimas

Veikiant vandeniu ir sieros rūgštimi eteną, gaunamas pirminis alkoholis etanolis:

tuo tarpu hidratuojant kitus junginius gaunami antriniai arba tretiniai alkoholiai.
Oksidacijos reakcijos
Degimas

Analogiškai alkanams, pilnai sudegant alkenams susidaro anglies dioksidas, nepilnai - monoksidas (smalkės).
Epoksietano susidarymas

Tai labai svarbi pramonėje reakcija, kurios metu gaunama daugelių medžiagų sintezei reikalinga žaliava epoksietanas.

Nepilna oksidacija

Alkenus oksiduojant šarminiu kalio permanganatu susidaro dioliai (junginiai su dviem hidroksilo grupėm):

Alkenų gavimas

    *
      Alkanų dehidrinimas

    *
      Alkanų krekingas

Žr. alkanų chemines savybes

    *
      Alkinų hidrinimas

    *
      Alkoholių dehidratacija

+ H_{2}O

Alkoholių dehidratacija vyksta pagal Zaicevo taisyklę (žr. alkoholius)

    *
      Monohalogenintą alkaną lydant su KOH

    *
      Dihalogenintą alkaną veikiant Zn arba Mg

Alkenų panaudojimas

Iš eteno gaunamas epoksietanas, kuris yra daugelio medžiagų sintezės žaliava. Epoksieteno molekulės ciklas labai įtemptas, todėl ji reaktyvi. Pvz., iš epoksietano gaunamas etandiolis - antifrizas.